Държавен вестник, бр. 52, 2006 г., стр. 48

С Т Р .  48
Д Ъ Р Ж А В Е Н   В Е С Т Н И К
Б Р О Й  52
МИНИСТЕРСТВО
НА ЗЕМЕДЕЛИЕТО И ГОРИТЕ
НАРЕДБА № 52
от 28 април 2006 г.
за здравните изисквания към овце и кози при
придвижването или транспортирането им
между Република България и държавите—
членки на Европейския съюз, за определяне
на здравния статус на обектите, от които
произхождат, и допълнителните гаранции за
здравния статус на тези обекти
Чл. 1. С тази наредба се определят:
1. здравните изисквания към овцете и кози-
те при придвижването или транспортирането
им между Република България и държавите—
членки на Европейския съюз;
2. изискванията за определяне на здравния
статус на обектите, от които овцете и козите
произхождат;
3. допълнителните гаранции за здравния
статус на обектите и районите, от които овцете
и козите произхождат.
Чл. 2. (1) Овцете или козите, предназначени
за клане, които се придвижват или транспорти-
рат между Република България и държавите—
членки на Европейския съюз, отговарят на изис-
кванията по чл. 3.
(2) Овцете и козите, предназначени за угоя-
ване, които се придвижват или транспортират
между Република България и държавите—член-
ки на Европейския съюз, отговарят на изисква-
нията по чл. 3, ал. 1, чл. 4, чл. 5 и чл. 7 и на до-
пълнителните гаранции по чл. 10, ал. 1 и чл. 11.
(3) Овцете и козите, предназначени за раз-
въждане, които се придвижват или транспор-
тират между Република България и държави-
те—членки на Европейския съюз, трябва да от-
говарят на допълнителните гаранции по чл. 10,
ал. 1 и чл. 11 и на изискванията по чл. 3, 4 и
чл. 5, ал. 1, 2 и ал. 3, т. 1 и чл. 9.
(4) Националната ветеринарномедицинска
служба (НВМС) може писмено да поиска от ком-
петентния орган на държавата членка, за която
овцете и козите за развъжданe и угояване са
предназначени, да даде съгласие да не се прила-
гат изискванията по ал. 2 и 3, когато животните
се придвижват за временна паша в близост до
вътрешните граници на Европейския съюз.
(5) При получаване на съгласие НВМС раз-
решава придвижването по ал. 4.
(6) В случаите по ал. 5 НВМС информира
Европейската комисия.
(7) Овцете и козите по ал. 1—3 от напускане-
то на животновъдния обект на произход до
мястото на предназначение не се разрешява да
имат контакт с двукопитни животни, които
нямат еднакъв с техния здравен статус.
Чл. 3. (1) Между Република България и дър-
жавите—членки на Европейския съюз, се прид-
вижват или транспортират овце и кози, които:
1. са идентифицирани и регистрирани в съ-
ответствие с изискванията на наредбата по
чл. 51, ал. 5 от Закона за ветеринарномедицин-
ската дейност (ЗВД);
2. са прегледани от официален ветеринарен
лекар и не са показали клинични признаци на
болест при клиничния преглед, извършен 24 h
преди натоварването им;
3. не произхождат от животновъден обект, на
който е наложена забрана по ветеринарномеди-
цински причини или тази забрана е изтекла след
клането на последното заразено или възприем-
чиво животно и са изминали най-малко:
а) 42 дни—в случай на бруцелоза;
б) 30 дни—в случай на бяс;
в) 15 дни—в случай на антракс;
4. не произхождат от животновъден обект и
не са били в контакт с животни, отглеждани в
животновъден обект, разположени в зона, в
която е наложена забрана по ветеринарноме-
дицински причини за отглежданите в нея живо-
тински видове съгласно българското ветеринар-
но законодателство и/или законодателството на
Европейския съюз;
5. не са обект на забрана, наложена по на-
редба за мерките за профилактика, огранича-
ване и ликвидиране на болестта шап по двуко-
питните животни и за условията и реда за при-
лагането им, издадена на основание чл. 47, ал. 3
ЗВД, и да не са ваксинирани срещу шап.
(2) Националната ветеринарномедицинска
служба не допуска придвижване или транспор-
тиране на овце и кози между Република Бълга-
рия и държавите—членки на Европейския съюз,
когато животните:
1. трябва да бъдат заклани в изпълнение на
национална програма за ликвидиране на болес-
ти, непосочени в приложение № 1, част I;
2. не могат да се пускат на пазара в страната
поради ветеринарномедицински причини.
(3) Чрез издаване на здравен сертификат по
чл. 19, ал. 1 НВМС гарантира, че овцете и ко-
зите са родени и отгледани от момента на раж-
дането им на територията на Република Бъл-
гария или са били внесени от трета страна съг-
ласно изискванията на законодателството на
Европейския съюз.
Чл. 4. (1) Националната ветеринарномеди-
цинска служба допуска придвижване или тран-
спортиране на овце и кози, предназначени за
клане, развъждане и угояване, между Републи-
ка България и държавите—членки на Европейс-
кия съюз, когато животните:
1. са отглеждани в животновъдния обект,
от който произхождат, най-малко 30 дни или
от деня на тяхното раждане, ако са по-малки
от 30 дни;
2. не произхождат от животновъден обект,
в който са въведени овце и кози, преди по-
малко от 21 дни преди придвижване или тран-
спортиране;